CELEX: 32006R1231
Language: mt
Date: 2006-08-16 00:00:00
Title: Regolament tal-Kummissjoni (KE) Nru 1231/2006 tas- 16 ta' Awwissu 2006 li jemenda l-Annessi I u II tar-Regolament tal-Kunsill (KEE) Nru 2377/90 li jistabbilixxi proċedura tal-Komunità għall-iffissar ta' limiti massimi ta' residwi ta' prodotti mediċinali veterinarji fi prodotti tal-ikel li joriġinaw mill-annimali, fir-rigward tal-ceftiofur u l-polyoxyethylene sorbitan monooleate u t-trioleate Test b'rilevanza għaż-ŻEE

666                MT           Il-Ġurnal Uffiċjali ta’ l-Unjoni Ewropea                   5.12.2008

32006R1231

17.8.2006                    IL-ĠURNAL UFFIĊJALI TA’ L-UNJONI EWROPEA                         L 225/3

               REGOLAMENT TAL-KUMMISSJONI (KE) Nru 1231/2006

                                     tas-16 ta' Awwissu 2006

        li jemenda l-Annessi I u II tar-Regolament tal-Kunsill (KEE) Nru 2377/90 li
    jistabbilixxi proċedura tal-Komunità għall-iffissar ta’ limiti massimi ta’ residwi ta’
      prodotti mediċinali veterinarji fi prodotti tal-ikel li joriġinaw mill-annimali, fir-
         rigward tal-ceftiofur u l-polyoxyethylene sorbitan monooleate u t-trioleate
                                 (Test b'rilevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2377/90 tas-26 ta’ Ġunju 1990
li jistabbilixxi proċedura Komunitarja għall-iffissar ta’ limiti massimi ta’ residwi ta’
prodotti mediċinali veterinarji li joriġinaw mill-annimali1, u b’mod partikolari l-
Artikoli 2 u 3 tiegħu,
Wara li kkunsidrat l-opinjonijiet tal-Aġenzija Ewropea tal-Mediċini fformulati mill-
Kumitat għall-Prodotti Mediċinali għall-Użu Veterinarju,

Billi:

(1)       Is-sustanzi farmakoloġikament attivi kollha użati fil-Komunità fil-prodotti
          mediċinali veterinarji maħsuba għall-annimali li jipproduċu l-ikel għandhom
          ikunu evalwati skont ir-Regolament (KEE) Nru 2377/90.

(2)       Is-sustanza Ceftiofur hi attwalment inkluża fl-Anness I tar-Regolament (KEE)
          Nru 2377/90 għall-prodotti taċ-ċanga u tal-majjal għall-muskoli, ix-xaħam, il-
          fwied u l-kliewi u għall-baqar għall-ħalib. Il-parti għal Ceftiofur f’dak l-Anness
          għandha tkun modifikata biex tinkludi annimali tar-razza tan-nagħaġ u estiża
          għall-ispeċijiet mammali kollha użati għall-produzzjoni tal-ikel għall-muskoli, ix-
          xaħam, il-fwied u l-kliewi, u l-ħalib.

(3)       Is-sustanza polyoxyethylene sorbitan monooleate hi attwalment inkluża fl-
          Anness II tar-Regolament (KEE) Nru 2377/90 għall-ispeċijiet kollha użati għall-
          produzzjoni tal-ikel. Il-parti f’dak l-Anness għal polyoxyethylene sorbitan
          monooleate għandha tinbidel bil-polyoxyethylene sorbitan monooleate u t-

1
          ĠU L 224, 18.8.1990, p. 1. Ir-Regolament kif emendat l-aħħar mir-Regolament tal-Kummissjoni
          (KE) Nru 1055/2006 (ĠU L 192, 13.7.2006, p. 3).
 ---pagebreak--- 5.12.2008        MT            Il-Ġurnal Uffiċjali ta’ l-Unjoni Ewropea                         667

       trioleate li tkopri l-polyoxyethylene sorbitan trioleate għall-ispeċijiet kollha użati
       għall-produzzjoni tal-ikel.

(4)    Ir-Regolament (KEE) Nru 2377/90 għandu għalhekk jiġi emendat skont dan.

(5)    Għandu jingħata perjodu adegwat qabel ma jiddaħħal fis-seħħ dan ir-Regolament
       sabiex jippermetti lill-Istati Membri li jagħmlu kwalunkwe aġġustament li jista'
       jkun meħtieġ fid-dawl ta' dan ir-Regolament fl-awtorizzazzjonijiet li ngħataw
       għat-tqegħid tal-prodotti mediċinali veterinarji kkonċernati fis-suq skont id-
       Direttiva 2001/82/KE        tal-Parlament      Ewropew        u   tal-Kunsill tas-
       6 ta' Novembru 2001 dwar il-kodiċi tal-Komunità rigward il-prodotti mediċinali
       veterinarji2 biex jitqiesu d-dispożizzjonijiet ta' dan ir-Regolament.

(6)    Il-miżuri stipulati f'dan ir-Regolament huma skont l-opinjoni tal-Kumitat
       Permanenti dwar il-Prodotti Mediċinali Veterinarji,

ADOTTAT DAN IR-REGOLAMENT:

                                            Artikolu 1

L-Annessi I u II tar-Regolament (KEE) Nru 2377/90 huma emendati skont l-Anness ta'
dan ir-Regolament.

                                            Artikolu 2

Dan ir-Regolament għandu jidħol fis-seħħ fit-tielet jum wara dak tal-pubblikazzjoni
tiegħu f’Il-Ġurnal Uffiċjali ta' l-Unjoni Ewropea.
Huwa għandu japplika mis-16 ta' Awwissu 2006.

Dan ir-Regolament għandu jorbot fl-intier tiegħu u jkun direttament applikabbli fl-Istati
Membri kollha.

Magħmul fi Brussell, 16 ta' Awwissu 2006.

                                                  Għall-Kummissjoni
                                                  Günter VERHEUGEN
Viċi President tal-Kummissjoni

2
        ĠU L 311, 28. 11. 2001, p. 1. Id-Direttiva kif emendata l-aħħar mid-Direttiva 2004/28/KE (ĠU
        L 136, 30.4.2004, p. 58).
 ---pagebreak--- 668                  MT                                                Il-Ġurnal Uffiċjali ta’ l-Unjoni Ewropea                                                    5.12.2008

                                                                                     ANNESS

A. Is-sustanza li ġejja tiddaħħal fl-Anness I (Lista ta' sustanzi farmakoloġikament attivi li għalihom il-limiti massimi ta' residwu huma ffissati).

1. Aġenti ta' kontra l-infezzjoni
1.2. Antibijotiċi
1.2.2. Cephalosporins

Sustanza(i) attivi farmakoloġikament                                              L-ispeċi tal-annimali                                      Tessuti kkonċernati
                                           Residwu markatur                                                                        MRLs
Ceftiofur                                  Somma tar-residwi kollha li jżommu     L-ispeċijiet mammali kollha użati            1000 µg/kg    Muskoli
                                           l-istruttura betalactam espressa       għall-produzzjoni tal-ikel
                                           bħala desfuroyleceftiofur
                                                                                                                                                       3
                                                                                                                               2,000 µg/kg   Xaħam

                                                                                                                               2,000 µg/kg   Fwied
                                                                                                                               6,000 µg/kg   Kilwa
                                                                                                                                 100 µg/kg   Ħalib

3
         Għall-ispeċijiet tal-ħnieżer din l-MRL għandha x’taqsam mal-“ġilda u x-xaħam fi proporzjonijiet naturali”
 ---pagebreak--- 5.12.2008         MT                                                  Il-Ġurnal Uffiċjali ta’ l-Unjoni Ewropea       669
B.Is-sustanza li ġejja hi mdaħħla fl-Anness II (Lista' sustanzi mhux suġġetti għal limiti massimi ta' residwi).

3. Sustanzi ġeneralment magħrufa bħala siguri

Sustanza(i) attivi farmakoloġikament                                               L-ispeċijiet tal-annimali
Polyoxyethylene sorbitan monooleate u trioleate                                    Kull speċi li tipproduċi l-ikel